˚ ˚

**Základné a materské školy**

**v zriaďovateľskej pôsobnosti**

**Mestskej časti**

**Bratislava- Podunajské Biskupice**

˚

Váš list číslo Naše číslo Vybavuje/linka Bratislava
 268/6330/2020 PaedDr.Biksadská 25.03.2020

 beata.biksadska@mupb.sk

**Vec**

**Usmernenie zriaďovateľa**

V čase mimoriadnej situácie vyhlásenej vládou a prerušenia vyučovania v školách

a školských zariadeniach vydávam toto usmernenie.

Všeobecne záväzné nariadenie mestskej časti Bratislava – Podunajské Biskupice číslo 5/2019, zo dňa 11. 6. 2019, určuje výšku príspevku zákonného zástupcu dieťaťa a žiaka na čiastočnú úhradu nákladov v základných a materských školách.

Na základe Nariadenia starostu mestskej časti Bratislava - Podunajské Biskupice číslo 268/5776/2020 zo dňa 9.3.2020 v súvislosti so šírením koronavírusu boli materské a základné školy v zriaďovateľskej pôsobnosti mestskej časti uzatvorené od 10. marca 2020.

Na základe opatrenia ministerstva školstva zo dňa 24.03.2020 je vyučovanie na školách prerušené až do odvolania.

**Príspevky na čiastočnú úhradu nákladov v základných a materských školách**

1. ***Oslobodenie od úhrady príspevku v materskej škole***

*V zmysle Čl. 3 VZN č.5/2019*

*Príspevok v materskej škole na základe rozhodnutia zriaďovateľa sa neuhrádza za dieťa, ktoré nedochádzalo do materskej školy v čase prerušenia prevádzky materskej školy zapríčinenej zriaďovateľom alebo inými závažnými dôvodmi. Zákonný zástupca uhrádza pomernú časť určeného príspevku.*

Usmernenie:

Zákonný zástupca za mesiac marec zaplatí pomernú časť určeného príspevku, t.j. za 9 kalendárnych dní. Preplatok za obdobie od 10. marca do 31. marca 2020 bude zákonným zástupcom vrátený na konci školského roka v zmysle VZN, prípadne bude presunutý do školského roka 2020/2021.

Za obdobie od apríla 2020 do skončenia mimoriadneho prerušenia prevádzky, poplatok zaplatený bezhotovostným prevodom v rámci trvalých príkazov, bude zákonným zástupcom vrátený na konci školského roka v zmysle VZN, prípadne bude presunutý do školského roka 2020/2021. Poplatok zaplatený hotovostne sa za uvedené obdobie neuhrádza.

1. ***Oslobodenie od úhrady príspevku v školskom klube detí***

*V zmysle Čl. 5 VZN č.5 / 2019*

*Riaditeľ školy, ktorého je školský klub detí súčasťou, môže rozhodnúť o znížení alebo odpustení príspevku, ak zákonný zástupca o to písomne požiada a predloží doklad o tom, že je poberateľom dávky v hmotnej núdzi a príspevkov k dávke v hmotnej núdzi podľa osobitného predpisu alebo na základe písomnej žiadosti rodiča v opodstatnených dôvodoch.*

Usmernenie:

Uhradený režijný príspevok za mesiac marec 2020 je nevratný. Zákonný zástupca poplatok neplatí a to za obdobie od apríla 2020 do skončenia mimoriadneho prerušenia prevádzky ŠKD.

1. ***Školská jedáleň, Výška príspevku na režijné náklady***

*V zmysle Čl.7,8 VZN č.5 / 2019*

1. *Stravníci vo veku od 2 do 15 rokov uhrádzajú okrem príspevku na nákup potravín na jedno jedlo aj režijné náklady mesačne vo výške 10 Eur.*
2. *Režijný príspevok je nevratný. Každé dieťa/žiak, ktorý odoberie aspoň jeden obed v mesiaci, uhrádza režijný príspevok.*

Usmernenie:

Uhradený režijný príspevok za mesiac marec 2020 je nevratný. Všetky preplatky od apríla 2020 do júna 2020 z úhrad príspevkov na nákup potravín (stravné) a preplatky z úhrad réžií (od apríla 2020) sa na konci školského roka budú vracať na účty rodičov, prípadne budú presunuté do školského roka 2020/2021.

Usmernenie sa týka týchto škôl:

Základná škola Bieloruská 1, Bratislava,

Základná škola Biskupická 21, Bratislava,

Základná škola Podzáhradná 51, Bratislava,

Základná škola s materskou školou s VJM – Alapiskola és Óvoda,

Vetvárska 7, Bratislava,

Materská škola Estónska 3, Bratislava,

Materská škola Linzbothova 18, Bratislava,

Materská škola – Óvoda, Komárovská 58, Bratislava.

 **Mgr. Zoltán Pék**

 **starosta**